钦定古今图书集成/明伦汇编/氏族典/第345卷 > 周墀
## 钦定古今图书集成/明伦汇编/氏族典/第345卷 > 周墀

按《唐书周墀传》：“墀字德升，本汝南人。及进士第，长史
学，属辞高古，文宗雅重之。迁起居舍人，改考功员外
郎，俄知制诰，入为翰林学士。武宗即位，以疾改工部
侍郎，出为华州刺史，徙江西观察，进义成节度使，以
兵部侍郎召判度支，进同中书门下平章事，迁中书
侍郎。帝召宰相议河湟事，墀对不合旨，罢为剑南东”
川节度使，卒。